cyanic-selkie/wikianc huggingface dataset:
סקייטריין (בנגקוק)
מבנה
המערכת בנויה משני קווי רכבת עילית באורך כולל של 25.3 ק"מ שלאורכם 25 תחנות. שני קווי המערכת הם קו סוקהומוויט (בירוק) המוליך צפונה ומזרחה מתחנת "סיאם", וקו סילום (בטורקיז) המוליך דרומה ומערבה ממנה. בתחנת "סיאם" מתאפשר מעבר בין שני הקווים ובשלוש תחנות אחרות מתאפשר מעבר לקו הרכבת התחתית של בנגקוק, הכולל נכון לשנת 2009, קו בודד (בכחול במפה). בנוסף נפגש קו סוקהומוויט עם קו הרכבת החדש לנמל התעופה סוברנבהומי הצפוי להיחנך ב-2010. הסקייטריין מופעלת על ידי "החברה הציבורית למערכת להסעת המונים של בנגקוק בע"מ" (Bangkok Mass Transit System Public Company Limited או BTSC) בהרשאה שנתנה לה מאת "מנהלת המטרופולין של בנגקוק" (Bangkok Metropolitan Administration או BMA).
שלמה כהן-צידון
קורות חיים
כהן-צידון נולד באלכסנדריה שבמצרים לראובן ולפרידה (הוריו היו ילידי צידון שבלבנון), בה הוא סיים את לימודיו בבית הספר התיכון "דה מאנש" בעיר ובבית הספר הגבוה למסחר. היה פעיל בתנועה הציונית במצרים. ניהל את בית הספר היהודי דה לה פרגולה שבאלכסנדריה. בשנת 1949 עלה לישראל. הוא למד בבית הספר הגבוה למשפט ולכלכלה בתל אביב והוסמך לעריכת דין בשנת 1956. בשנים אלו היה פעיל בהתאחדות עולי מצרים. בשנת 1960 דרש בשם עולי מצרים שמדינת ישראל תשתמש ברכוש מצרי מוקפא לפיצוי עולי מצרים שהשאירו במצרים את רכושם. הוא גם פעל בקרב יוצאי עדות המזרח בישראל, הוציא לאור את כתב העת "אל המזרח" ומשך תקופה היה פעיל במפא"י.
חומות ירושלים
החומה היבוסית
העיר יבוס נותרה כמובלעת בגבול נחלות שבט יהודה ושבט בנימין לאחר התנחלות השבטים בימי יהושע בן נון, ולכן חומתה לא נהרסה באותה עת. על פי המתואר בתנ"ך, לאחר שהעיר נכבשה בידי דוד המלך והפכה לבירת ממלכת ישראל המאוחדת, חומתה לא נהרסה, ונראה כי המשיכה לשמש את השליטים החדשים, אשר הוסיפו עליה ושיכללו אותה. קטע חומה שנבנה בתקופת בית ראשון נמצא במחצית גובה המדרון מעל ערוץ נחל קדרון, וכן נמצאו קטעים מקו הביצורים הצפוני, הכולל חומה ומגדלים (ששימשו בחלקם בסיס לביצורים מתקופת החשמונאים). בימי שלמה המלך הורחבו גבולות העיר צפונה, וכללו גם את הר הבית, והחומה הוארכה, והקיפה את כל הגבעה המזרחית של העיר.
חומת נחמיה
החומה הקדומה ביותר מראשית ימי הבית השני, שאינה מתוארת כלל אצל יוסף בן מתתיהו, נבנתה על ידי נחמיה בימי שיבת ציון. נחמיה, ממנהיגי גולי בבל, נדהם מתיאור חומות ירושלים החרבות, ונשא תפילה לאלוהים שיסייע בעדו להשיב את העם הגולה לירושלים. זמן קצר לאחר מכן יצא באישור ארתחששתא הראשון מלך פרס לירושלים, ובחן בעצמו את מצב החומות. הוא נוכח כי העדות ששמע הייתה מהימנה, וכי החומות כה הרוסות, עד כי בקושי הצליחה הבהמה שעליה רכב לעבור על גלי האבנים:
נקדימון בן גוריון
אגדות חז"ל על עושרו המופלג
יתר על כן, האגדה מספרת שכיוון שבעל חובו של נקדימון בן גוריון טען שהגשם ירד בלילה לאחר זמן פרעון החוב, הרי שלמרות התמלאות המעיינות, על נקדימון בן גוריון לשלם את חובו. המדרש ממשיך ומספר שנקדימון בן גוריון התפלל ובקש מה' שהזמן ישוב לאחור והשמש תשוב משקיעתה, כך שלא יהא עליו לשלם את החוב. המדרש מספר שה' נענה לבקשה זאת והשמש חזרה לאחור כך שהיום עוד לא נסתיים.
בתו של נקדימון בן גוריון
המקור במסכת כתובות שהוזכר לעיל מספר על מצבה החומרי הקשה של בתו של נקדימון בן גוריון לאחר החורבן. מקור זה מבוסס על דברי התוספתא על מסכת כתובות. מדברי התוספתא ניתן להבין שהסיבה לעוניה הקשה של בתו של נקדימון בן גוריון היא שקיללה את החכמים עקב כעסה עליהם. הסיבה לכעס היא שבהיותה שומרת יבם פסקו לה סכום כסף למחייתה שלא היה גבוה די הצורך לדעתה, על אף שהיה זה סכום גבוה מאוד: "חמש מאות דינרי זהב בכל יום לקופת בשמים".
דנידין (ניו זילנד)
היסטוריה
ג'יימס קוק הגיע למקום בו שוכנת דנידין בראשית 1770. דיווחיו על פינגווינים וכלבי ים במקום, משכו אליו ציידים, שהתעמתו עם התושבים המאורים. ב-1815 ייסד ויליאם טאקר את היישוב האירופאי הראשון במקום, אך רק בשנת 1831 הוקם יישוב קבע, על ידי ציידי לווייתנים. תוך מספר שנים החלו מתיישבים נוספים לפתח חקלאות והוקם גם מיסיון.
דנידין הוקמה רשמית על ידי מתיישבים סקוטים בשנת 1848. הם קראו לה על שם בירתם, אדינבורו (בסקוטית: Dùn Èideann), ואף ניסו לעצבה בדמותה.
מיכה לבינסון
קריירת משחק
בשנת 2015 שיחק בסדרת המתח של HOT3, "הצורף" בכיכובם של ליאור אשכנזי, יהורם גאון ואדיר מילר.
עיירת פיתוח
היישום
אחת מעיירות הפיתוח הראשונות הייתה מעברת הר-טוב, לימים העיר בית שמש, במרחק של כעשרים קילומטרים מירושלים, שבשנת 1950 הוחלט להקים בה עיירת פיתוח. גם עיירות פיתוח אחרות כמו קריית שמונה, אור יהודה ושדרות הוקמו באזורים בהם היו לפני כן מעברות. לאורך השנים גדלו עיירות הפיתוח ורובן אכן קיבל מעמד מוניציפלי של עיר. במהלך שנות התשעים, בעקבות גל העלייה ממדינות ברית המועצות לשעבר, צמחה אוכלוסיית עיירות הפיתוח באופן משמעותי בעזרת עולים ממדינות אלו.
אכלוס
עולים רבים נשלחו עם הגעתם למעברות עולים. המעברה, בניגוד לעיירת פיתוח, הייתה פתרון זמני ולא כלי לפיזור האוכלוסייה, ולכן כמעט כל המעברות היו ליד יישובים חקלאים ותיקים, או חלק מיישוב עירוני קיים כמו מעברת האזבסטונים ליד קריית היובל בירושלים או מעברת רחובות. מתוך 129 מעברות הוקמו רק 31 הרחק מאזור המרכז. חלק מהן הפכו בהמשך לעיירות פיתוח, כמו מעברת חלסה שהפכה לימים לקריית שמונה.
השכלה
מערכת חינוך בעיירות הפיתוח סבלה מקשיים בשל המחסור במורים בעלי הכשרה ובתשתיות, דבר שהגביר את חוסר היכולת למצוא תעסוקה וכך העמיק את מעגל העוני. הדוח השנתי של מבקר המדינה לשנת 1999 הציג נתונים מדאיגים על רמת ההשכלה של ילדי עיירות הפיתוח. למרות שממוצע הילדים בכיתה היה בתחילה נמוך ב-5 תלמידים בכיתה מהממוצע הארצי, שיעור ההצלחה בבחינות הבגרות היה נמוך ב-12%. בדוח נטען כי נתונים אלה נובעים ממספר נמוך של מורים איכותיים שהתגייסו לעבור לגור בפריפריה, ועוד פחות מהם של מורים בעלי ותק. לכל אלה התווסף גם מצב כלכלי וחברתי קשה. בדוח הודגש כי רמת השכלה נמוכה גורמת לשכר עבודה נמוך ולשיעור אבטלה גבוה, ולכן אם מצב זה לא ישתנה, הרי שהוא עלול להימשך לדורות.
בקולנוע
הדרום הקולנועי נושא קונוטציות של עוני, נחשלות, רעב, מעמד הפועלים ועולם שלישי, כניגוד לצפון התעשייתי, המפותח, הירוק והעשיר.
פיגוע התאבדות
פיגוע התאבדות הוא פיגוע טרור שבו המפגע מנסה לרצוח ולפצוע אנשים בידיעה ברורה שהוא לא יישאר בחיים. במובן הרחב יותר, פיגוע התאבדות היא כל התקפה שבה המפגע הורג במודע את עצמו, אך במונח המצומצם שלה הכוונה היא למחבל המפוצץ את עצמו בלב אוכלוסייה אזרחית, דבר המתבטא במונח באנגלית Suicide bombing או במונח הישראלי פיגוע תופת. על פי מרבית ארגוני זכויות האדם, פיגועי התאבדות נגד אזרחים הם פשעים נגד האנושות.
בעת המודרנית בוצעו מרבית פיגועי ההתאבדות על ידי ארגוני טרור אסלאמיים רבים כמו חזבאללה, חמאס, הג'יהאד האסלאמי, אל-קאעידה ודאעש, וכן על ידי ארגון הנמרים הטמילים שרובו מורכב מטמילים-הינדים. פיגועי 11 בספטמבר נחשבים לפיגוע ההתאבדות הגדול בהיסטוריה.
פיגועים בסכסוך הישראלי-פלסטיני
במהלך פברואר-מרץ 1996, לאחר חיסול "המהנדס" יחיא עיאש על ידי ישראל, היה גל של ארבעה פיגועי התאבדות. במהלך 1997 בוצעו שלושה פיגועי התאבדות, וב-1998 ו-1999 אירעו שני פיגועי התאבדות, ארבעתם ללא נפגעים רבים.
הנמרים הטמילים
במסגרת מלחמת האזרחים בסרי לנקה, החל משנת 1987 ארגון הנמרים הטמילים ביצע פיגועי התאבדות נגד כוחות הממשלה. המתאבדים מכונים "נמרים שחורים" וזוכים לכבוד רב, הכולל פגישה אישית עם מנהיגי הארגון. הארגון הוציא לפועל למעלה מ-200 פיגועים כאלה - יותר מכל ארגון אחר. פיגועים אלה כוונו כלפי מטרות אזרחיות (כולל מקדש השן הבודהיסטי), מטרות צבאיות, ואף אישים פוליטיים. כך הארגון התנקש בחיי ראש ממשלת הודו לשעבר רג'יב גנדי (1991), ובחיי נשיא סרי לנקה רנסינג פרמדסה (1993).
הכנת מחבל מתאבד למשימתו
בניגוד לתחושה הרווחת בציבור, פעולה של התאבדות איננה פעולה ספורדית של יחיד שמחליט לבצעה על דעת עצמו בלבד. יש מנגנון שלם סביבו שמכין אותו לכך, כמו במבצע צבאי מתוזמן היטב, בו המתאבד הוא החוליה האחרונה בשרשרת ארוכה למדי. הכנה נפשית ופיזית של מחבל מתאבד עשויה להימשך תקופה לא מבוטלת. כל מחבל מתאבד הוא רק קצה הקרחון של מנגנון גדול למדי.
נאו-מרקסיזם
הנאו-מרקסיזם במאה ה-21
הפרוגרסיביות בתחילת המאה ה-21 משלבת בין רעיון הקדמה של הפרוגרסיביזם עם ניתוח נאו-מרקסיסטי של החברה כמלחמת מעמדות בין מעמד פריווילגי מדכא לבין מעמדות מוחלשים, כאשר ההבחנה בין הרוב המדכא למיעוטים המדוכאים נעשית לפי קבוצות זהות כגון מגדר ואתניות. פוליטיקה של זהויות ותקינות פוליטית מאפיינים את הפרוגרסיביות החדשה.
ראבוד
חינוך
בראבוד בית ספר אחד, שבו לומדים מכיתה א' עד ט'. לאחר מכן עוברים לבית ספר התיכון האזורי בכפר דורא, עד כיתה י"ב.
לרנז'ל דו ז'ארי
בעבר הייתה כלכלת האזור מושתתת על ליקוט אגוזי ברזיל, גידול בקר וביזונים, מסחר עם גוויאנה הצרפתית ועם שבטי האינדיאנים באזור. הכפר וסביבותיו מהווים מרכז יציאה לאגרונומים העובדים בפרויקט ז'ארי, בו בוחנים גידולי אילנות כמו אקליפטוס ואורן בשטחי יער מבוראים באופן מבוקר. במובנים רבים נראה שהזמן עמד מלכת ביישוב, והמודרניזציה לא קנתה בו אחיזה. ביישוב קיימים כיכר וכביש עפר שרק כמה מטרים נסללו ממנו בסוף המאה ה־19 ומאז נעצרה העבודה.
בית החולים המשרת את הכפר ואת עשרות אלפי תושבי הסביבה ושוכן במונצ'ה דוארדו (Monte Dourado), עיירה בת 18 אלף תושבים הנמצאת במדינת פארה מצדו השני של הנהר.
משפחת איפסילנטי
בניו של קונסטנטין, אלכסנדר ודימיטריוס, התגייסו למשמר הקיסרי של הצאר הרוסי, ולקחו חלק בעימותים צבאיים שונים. אלכסנדר, הבכור, אף קודם לדרגת קולונל ומונה להיות המזכיר הצבאי של הצאר אלכסנדר הראשון. ב-1820 אלכסנדר קיבל את ההנהגה של אגודת האחווה פיליקי אטריה, ארגון לאומני מחתרתי שפעל בדרום-מזרח אירופה, במטרה להפיל את השלטון העות'מאני ביוון ולייסד מדינה יוונית עצמאית.
הזמן הרע
היקף הפגיעה
השפעת האסונות על דמביה הייתה מן הקשות ביותר:
המחוזות הצפון מערביים שבעבר היוו מרכז פוליטי רב כוח, שקעו ואיבדו את כוחם עקב השנים הרצופות מאבקי כוח, רעב, מחלות ופלישות מהדיסטים.
עלי
{{פירושונים| אישים:
חלקיק תת-אטומי
מזונים מורכבים מקווארק רגיל אחד ומאנטי-קווארק, מה שגורם למספר הבאריון שלו להיות אפס. אף אחד מהם אינו יציב במיוחד, אך יש להם זמן מחצית חיים של מספר ננו-שניות.
קאפאה
קאפאה (באנגלית: Kapaa) הוא יישוב במחוז קאואיי ונמצא באי קאואיי, אחד מאיי הוואי. על פי נתוני מפקד האוכלוסין של ארצות הברית משנת 2010, בעיר התגוררו 10,699 תושבים.
OUTtv
הערוץ מפעיל אתרי אינטרנט בשפות שונות, המציעים חדשות להט"ב מרחבי העולם ואת לוח השידורים של הערוץ.
בני משה (אגודה ציונית)
בני משה היה ארגון סתרים מסוג ארגון אחווה גברי וציוני, שהוקם במתכונת דומה לארגון הבונים החופשיים. מייסד הארגון היה אחד העם. הארגון נוסד באודסה בשנת 1889 בתאריך ז' באדר, שעל פי המסורת היהודית הוא יום הולדתו ויום פטירתו של משה רבנו, ועל שמו הוא נקרא. החברים הידועים בארגון היו ד"ר יהודה לייב מטמון-כהן, שייסד מאוחר יותר את הגימנסיה העברית "הרצליה", הסופרים יהושע ברזילי ויהודה גור, העסקנים מנחם אוסישקין ומאיר דיזנגוף, הרופא ד"ר הלל יפה והסוחר ופעיל ההתיישבות יחזקאל דנין (סוכובולסקי), בביתו הוקם הסניף הארץ־ישראלי. הארגון פעל באמצעות הלשכות של תנועת "חובבי ציון" באודסה, בוורשה בווילנה וביפו.
האגודה דגלה בהכשרה רוחנית שתטפח לאומיות יהודית מוסרית כהכנה להתיישבות בארץ. היא כללה מאה חברים בקירוב, שנבחרו בקפדנות. ב-1896 הצטרף אליה חיים ויצמן.
פוליטיקה של אנדורה
הממשל באנדורה מתבסס על דמוקרטיה ייצוגית פרלמנטרית הכוללת מערכת רב-מפלגתית. בראש המדינה עומדים שני נסיכים-שותפים אך תפקידם סמלי בלבד. הרשות המבצעת במדינה היא ממשלת אנדורה. הרשות המחוקקת היא הפרלמנט, שנקרא המועצה הכללית של העמקים. הרשות השופטת באנדורה גם היא גוף עצמאי ונפרד משתי הרשויות האחרות.
יחסי חוץ
לאנדורה חמש שגרירויות ברחבי העולם: באוסטריה, בלגיה, צרפת, ספרד ופורטוגל. שגריר אנדורה לאו"ם, מייצג את אנדורה מכורח תפקידו גם בארצות הברית, בקנדה ובמקסיקו. לצרפת, לספרד ולפורטוגל ישנם שגרירויות באנדורה, ולשווייץ יש בה קונסוליה כללית.
דבר דעביד לטעמא
באיסור מהתורה
הש"ך הביא דברי האיסור והיתר הטוען שכיון שיש ששים היתר כנגד האיסור, האיסור מתבטל מדאורייתא ולכן תוקף איסור דבר דעביד לטעמא הוא מדרבנן בלבד. כך פסקו גם חוות דעת, אבי העזרי וחכמת אדם.
זה וזה גורם
דין דבר דעביר לטעמא חל כאשר לאיסור יש יכולת לתת טעם בתערובת לבדו (גם אם יש מאכל היתר שמחזק את טעמו).
יידיש בוך
יידיש בּוּך (יידיש: "הספר היהודי" או "הספר היידי") הייתה הוצאת ספרים יהודית ביידיש שפעלה בוורשה בירת פולין הקומוניסטית מ-1947 ועד 1968. במרוצת שני העשורים של קיומה ראו בה אור כ-350 כותרים, והיא הייתה מהוצאות הספרים היידיות הבולטות בעולם לאחר מלחמת העולם השנייה. ההוצאה זכתה למעמד של הוצאת ספרים ממלכתית וקיבלה תמיכה מן השלטונות. המנהל-המייסד של ההוצאה, שניהל אותה עד סופה, היה העורך, מבקר הספרות, והמשורר דוד ספַרְד (ספֿארד).
קרל אולריך שנאבל
קרל אולריך שנאבל (בגרמנית: Karl Ulrich Schnabel; 6 באוגוסט 1909 – 27 באוגוסט 2001) היה פסנתרן אוסטרי, בנם של הפסנתרן ארטור שנאבל וזמרת האופרה והלידר, הקונטראלט תרזה בהר.
ביוגרפיה
שנאבל נולד בברלין. את לימודי הנגינה בפסנתר החל בגיל חמש. בשנים 1922 - 1926 למד באוניברסיטה לאמנויות בברלין, אצל לאוניד קרויצר ופאול יואון. הישגי אביו במתן ביטוי לראייה חדשה של הרפרטואר הקלאסי העיבו על התקדמותו הוא, אך שנאבל הצעיר הצליח בכל זאת לפתח סגנון נגינה ייחודי משלו ותובנה פיוטית. לעיתים ליווה את אמו ברסיטלים ובהקלטות שלה והוא זכור בפרשנותו עתירת הדמיון למחזורי השירים של שוברט. כמו כן ערך כמה הקלטות ראויות לציון לדואטים לפסנתר של שוברט, יחד עם אביו. בשנת 1926 הופיע לראשונה ברסיטל בברלין ואחר יצא למסעות רסיטלים ברחבי אירופה בצפון אמריקה ובדרומה, באוסטרליה ובניו זילנד.
אחרי המלחמה החל שוב בפעילותו הן כפסנתרן רסיטלים והן כמורה לפסנתר בעל שם בינלאומי. משנת 1947 ואילך החל להגיש כיתות אמן בקורס קיץ בינלאומי באגם קומו שבאיטליה. שנאבל לימד בכיתות אמן באנגליה, סקוטלנד, צרפת, איטליה, גרמניה, אוסטריה, ספרד, ישראל, ברזיל, יפן, אוסטרליה, ניו זילנד, קנדה ובכל רחבי ארצות הברית, בין השאר בפסטיבל רוויניה. בשנת 1940 התמנה לראש כל המחלקות האינסטרומנטליות בבית ספר דלקרוז בניו יורק. בהמשך היה גם לחבר סגל המורים בבית הספר מנהטן למוזיקה. בכיתות האמן של שנאבל ניגנו הפסנתרנים מאריי פרחיה, ריצ'רד גוד, ויונג וון צ'ונג ואורסולה אופנס. בין תלמידיו לשעבר ליאון פליישר, קלוד פרנק ופיטר סרקין. שני האחרונים זכו בתחרות ואן קלייברן. שנאבל כתב את הספר "טכניקה מודרנית של הפדל", שיצא לאור בניו יורק (1950) ותורגם לשפות שונות, ביניהן סינית. כן יצאו לאור עריכות שלו ליצירות מאת שוברט וובר. סמוך לסוף חייו לימד כיתות אמן רבות במילס קולג' באוקלנד שבקליפורניה.
קרב מפרץ לייטה
פעילות הצוללות במעבר פאלוואן
הכוח המרכזי של קוריטה כלל חמש אוניות מערכה (יאמטו, מוסאשי, נאגאטו, הרונה וקונגו), עשר סיירות כבדות (אטאגו, מאיה, טקאו, צ'וקאי, מיוקו, האגורו, קומאנו, סוזויה, טונה וצ'יקומה) שתי סיירות וחמש עשרה משחתות. השייטת יצאה מבסיסה שבברוניי ב-22 באוקטובר, ובליל אותו יום חלפה ליד האי פאלוואן. באותו זמן שהו באזור שתי הצוללות האמריקאיות "דארטר" ו"דייס." בשעה 00:16 ב-23 באוקטובר, בעודה במצב ציפה, קלטה דרטר את טור האוניות היפניות במכ"ם שלה, במרחק 30,000 יארד (27 ק"מ). מיד פתחו הצוללות במרדף, ובשעה 05:24, שיגרה דרטר מטח של שישה טורפדו, מתוכם פגעו ארבעה בסיירת "אטאגו," אוניית הדגל של קוריטה. כעשר דקות מאוחר יותר, פגעה דרטר עם שני טורפדו בסיירת טקאו. בשעה 05:56 השיגה דייס ארבע פגיעות טורפדו נוספות בסיירת הכבדה מאיה. אטאגו ומאיה טבעו במהירות, וטקאו נאלצה לשוב לברוניי. קוריטה נחלץ מהאונייה הטובעת בשחייה, נאסף על ידי משחתת, והעביר את דגלו לימאטו.
קרב ים סיבויאן
באותו זמן, שלח מפקד הצי האווירי הראשון, תת-אדמירל טקיג'ירו אונישי, שלושה גלי תקיפה בני 50-60 מטוסים לכיוון כוח משימה 38, אך רוב המטוסים יורטו על ידי מטוסי F-6F הלקט, שהמריאו מנושאות המטוסים. אולם, מטוס אחד הצליח לחדור מבעד לטבעת ההגנה האווירית, ובשעה 09:38, הטיל פצצה חודרת-שריון במשקל 250 ק"ג על נושאת המטוסים פרינסטון, אשר גרמה לשריפה בהאנגר. מתזי החירום לא פעלו והשריפה התפשטה במהירות. לבסוף הצליחו צוותי כיבוי האש להשתלט על השריפה, אך בשעה 15:23 זיעזע את האונייה פיצוץ אדיר, ככל הנראה במחסן התחמושת האחורי. הפיצוץ הביא להרוגים נוספים על סיפון פרינסטון, אך גרם לנזק כבד יותר על סיפון הסיירת בירמינגהאם - מעל 300 הרוגים - אשר ניגשה לפרינסטון על מנת להגיש סיוע בכיבוי השריפה. בירמינגהאם יצאה מכלל שימוש ונאלצה לשוב לארצות הברית, ופרינסטון טובעה על ידי הסיירת הקלה "רינו" בשעה 17:50.
כוח משימה 34 ומצר סן ברנרדינו
לאחר שאותרו הכוח המרכזי והכוח הדרומי, אך לפני גילוי הכוח הצפוני, הכינו הלסי ואנשי מטהו תוכנית פעולה כנגד הכוח המרכזי של קוריטה. מטרת תוכנית זו הייתה כיסוי מצר סן ברנרדינו באמצעות שייטת אוניות מערכה מהירות. שייטת זו נקראה "כוח משימה 34," בפיקודו של תת-אדמירל ויליס לי, והסתייעה בשתי פלגות של נושאות מטוסים מהצי השלישי. הלסי שלח את הוראותיו במברק למפקדי השייטות הכפופים לו בשעה 15:12 ב-24 באוקטובר. הוא אף שלח הוראות אלה למפקד צי האוקיינוס השקט של ארצות הברית, אדמירל צ'סטר נימיץ, במפקדתו בפרל הארבור. אולם מפקד הצי השביעי, תומאס קינקייד, לא היה בין הנמענים למברק זה, וההוראות לא נשלחו אליו. המברק בכל זאת הגיע לידי קינקייד, לאחר שאלחוטן אונייתו קלט את התשדורת. כוונתו של הלסי הייתה שכוח משימה 34 יורכב וייפרס כאשר ידרוש זאת הוא, ובמקרה הצורך. אולם הוא לא ציין מתי יקרה הדבר, או תחת אילו נסיבות. לקוּנה זו הביאה את קינקייד להאמין כי כוח משימה 34 כבר הורכב ונפרס במצר סן ברנרדינו, ולכן אגפו הצפוני מוגן. נימיץ הגיע לאותה מסקנה בדיוק. הלסי שלח בשעה 17:10 הודעה נוספת המבהירה את כוונותיו בנוגע לכוח משימה 34, אולם הייתה זו הודעה בקשר רדיו, וקינקייד לא יכול היה ליירטה בשל המרחק. ההודעה אף לא הגיעה לנימיץ בהוואי. אם כן, דו-המשמעות של מברקו של הלסי, ואי-הגעתה של תשדורת הרדיו שלו לקינקייד ונימיץ, גרמו לאי הבנה לה נודעה השפעה מכרעת על השתלשלות האירועים בקרב.
קרב מצר סוריגאו
הכוח הדרומי של נישימורה עזב את ברוניי בשעה 15:00 ב-22 באוקטובר. תפקידו היה להוסיף לכוח האש של הכוח המרכזי של קוריטה בהתקפה על לייטה. הוא פנה לים סולו, משם המשיך צפון-מזרחה לים מינדנאו, מצפון לאי מינדנאו, ומשם צפונה למצר סוריגאו. הכוח הורכב מאוניות המערכה "פוסו" ו"ימשירו", הסיירת הכבדה "מוגאמי," וארבע משחתות.
הקרב
קוריטה הניח כי הכוח העומד לפניו היא שייטת נושאות המטוסים של הצי השלישי של הלסי, שכן בזמן זה לא ידע כי הסחתו של הכוח הצפוני של אוזאווה צלחה. זמן קצר לאחר שהורה לאוניותיו לעבור למבנה הגנת נ"מ, שינה קוריטה את פקודתו, ונתן הוראה של מתקפה כללית, לפיה על הצי להתחלק לקבוצות קטנות ולתקוף באופן עצמאי.
נושאות המטוסים של טופי 3 פנו דרומה בנסיגתן. נושאת המטוסים גמביר ביי, אשר הפליגה בסוף המבנה האמריקאי, ספגה פגיעות קשות וטבעה, בעוד ששאר נושאות המטוסים מטופי 3 ניזוקו.
פעולות אחרונות
בשעה 23:10, הטביעה הצוללת האמריקאית "ג'אלאו" את הסיירת הקלה טאמה, באמצעות טורפדו. תקיפה זו (מלבד תקיפות אוויריות נוספות על כוחות נסוגים ב-26 באוקטובר) הייתה הפעולה האחרונה בקרב מפרץ לייטה.
השלכות הקרב
קרב מפרץ לייטה סייע להגנת חופי הנחיתה על האי לייטה. אולם, האי עבר לידיים אמריקאיות לגמרי רק בדצמבר, עם תום קרב לייטה היבשתי, אשר התנהל במקביל לקרב הימי.
נוסטלג'יה קריטיק
היסטוריית התוכנית
ב-10 באוגוסט 2008 הוכרז על תחרות במטרה ליצור תוכנית ספין אופ בשם "החיפוש אחר הנוסטלג'יה צ'יק" (The search for the nostalgia chick). בסופה של תחרות נבחרה לינדזי אליס לתפקיד הנוסטלג'יה צ'יק ב-15 בספטמבר 2008. מטרת תוכנית הספין אופ היא לבקר תכנים שפונים יותר לבנות. אליס נבחרה מתוך שלוש מועמדות ועל אף שהיא נבחרה לתפקיד צורפו שתי המועמדות הנוספות לאתר של ווקר.
אנטוניו קרלוס ז'ובים
מוזיקה והשפעות
תחכומו ההרמוני של ז'ובים בא לידי ביטוי במיוחד באותן נעימות שבהן המלודיה היא פשוטה עד כדי חדגוניות, כמו ב"סמבה לצליל אחד" (Samba de uma nota só) ו"מי מרץ" (Águas de Março), נשענת כל כולה על התפתחות הרמונית בצעדים קטנים ומדורגים.
פרסום בינלאומי
פריצת הדרך להכרה בינלאומית באה לז'ובים בשנים 1962–1963 שבהן כתב מספר עצום של להיטים שהפכו ל"קלאסיקות".
שקומבין
שקומבין (באלבנית: Shkumbini) הוא נהר במרכז אלבניה. אורכו 181 ק"מ והוא נחשב כקו מבדיל בין שני הניבים של השפה האלבנית: מצפון לו מדברים גג (באלבנית: Gegë) ומדרום - טוסק (באלבנית: Toskë).
יהודית זיו
יהודית "ג'ודי" זיו (נולדה ב-26 ביוני 1953) היא אתלטית ישראלית בעבר, אלופת ישראל בזריקת דיסקוס.
ניקולאי גדה
קורות חייו
גדה נולד בסטוקהולם לאם שוודית ולאב רוסי. אביו, קרוב רחוק של השחקן מיכאל יוסטינוב, היה זמר בס במקהלת קוזאקים של מחוז הדון ושר במקהלה בכנסייה נוצרית אורתודוקסית. גדה גדל כדו-לשוני ולמד אף אנגלית, גרמנית, איטלקית ולטינית.
מרגיט פלדמן
מרגיט בוכלטר פלדמן (באנגלית: Margit Buchhalter Feldman; בודפשט, 12 ביוני 1929 – סומרסט (ניו ג'רזי), 14 באפריל 2020) הייתה נואמת, מחנכת, אקטיביסטית וניצולת שואה יהודייה-הונגרייה-אמריקאית. היא ומשפחתה גורשו למחנה ריכוז ב-1944, שם נשלחו הוריה מיד לתאי הגזים. היא טענה שהיא מבוגרת יותר מכפי גילה האמיתי (הייתה בת 14), ולכן נשלח למחנה עבודה. מרגיט פלדמן שוחררה במחנה הריכוז ברגן בלזן ב-15 באפריל 1945. מאוחר יותר, היגרה לארצות הברית של אמריקה, שם הקימה משפחה ושיתפה בקביעות את זיכרונותיה עם קהלים גדולים.
קריירה
ב-1947 היגרה לארצות הברית של אמריקה, שם התגוררה תחילה עם דודתו, הרייט בוהם, שהתגוררה בניו יורק, ועם בני דודיה. היא בוגרת טכנאית רנטגן.
רזולוציה (אלגברה)
אם לכל המודולים ברזולוציה נתונה יש תכונה מסוימת, אומרים שלרזולוציה יש את אותה התכונה. רזולוציות נפוצות הן רזולוציות חופשיות, רזולוציות פרויקטיביות, רזולוציות אינג'קטיביות ורזולוציות שטוחות.
אסקלפיוס
אסקלפיוס (ביוונית: Ἀσκλήπιος, בלטינית: Aesculapius) היה אל הרפואה של היוונים והרומים. בזכות יכולת הרפואה האלוהית שלו הקים אסקלפיוס את המתים לתחייה ובכך צמצם את הפער בין בני האדם לבין האלים.
אסקלפיוס במיתולוגיה היוונית
על פי המיתולוגיה אסקלפיוס היה בנו של אפולו מבת התמותה קורוניס. אפולו, שזעם על כך שקורוניס מתעתדת להינשא לאחר, הרג אותה, ויילד את אסקלפיוס בניתוח קיסרי.
מקדש אפידאורוס
על פי האגדה אסקלפיוס נולד באפידאורוס ובה אף הקים את האסקלפיון - בית החולים שלו. במקום הוקם מקדש לאלים המרפאים. על מנת למצוא את התרופה המדויקת למחלתם, אנשים שהו במהלך הלילה באנקומיטיריה, שהוא היכל שינה גדול. אסקלפיוס עצמו התגלה לאנשים בחלום, ונתן להם עצה כיצד להשיג בחזרה את בריאותם. ליד המקדש היה בית הארחה בעל תכולה של 160 מקומות. ליד המקדש יש מעיינות מינרליים, וייתכן כי היה להם חלק בתהליך הריפוי.
חורבת יתיר
המבנה
ההשערה כי המבנה הוא בית כנסת מבוססת על מיקומו, כיוונו, אופיו הציבורי והפריטים שנמצאו לידיו.
צבי אילן מנסה להסביר מדוע אין אוסביוס מזכיר את היישוב היהודי. ייתכן כי המבנה הציבורי הוא מתקופה קודמת לתקופתו. אולי בצד הנוצרים היו גם יהודים - אם כי במספר מועט יותר. המבנה הוקם לאחר תקופת אוסביוס.
אנטוני מרטי
אנטוני מרטי (בקטלאנית: Antoni Martí; נולד ב-10 בנובמבר 1963) הוא פוליטיקאי מאנדורה, שכיהן כראש ממשלת אנדורה בין 11 במאי 2011 עד 16 במאי 2019 (למעט תקופה קצרה ב-2015).
גדר המערכת סביב רצועת עזה
ציר הוברס
במהלך העשור הראשון של המאה ה-21 נוספו למערך "בני קשת" מקלעים בשלט רחוק המאפשרים השבת אש מתוך מרכז הבקרה (מערכת "רואה-יורה") וכלי רכב בלתי מאוישים (כרב"מ) מסוג גארדיום (בצה"ל נקרא "שותף נאמן") המפטרלים סביב הגדר. במהלך העשור השני של המאה ה-21 יצא הגארדיום משירות והוחלף בשומר גבולות (שג"ב), כלי רכב בלתי מאויש על בסיס טנדר פורד.
אחת קדושה
מקור שמה של הבולה במילים הפותחות אותה: "Unam sanctam ecclesiam catholicam et ipsam apostolicam urgente fide credere cogimur et tenere".
נוסטלגיה
מאפייני נוסטלגיה
לנוסטלגיה גם היבט תרבותי. אופנות רטרו מכתיבות חזרה לסגנונות העבר. אפשר לאתר זאת בתחומים שונים, החל בעיצוב המוצר ואופנה ועד סגנונות מוזיקה וספרות. טיפוח העבר מתבטא גם בחזרה אל השורשים המשפחתיים באמצעות טיולים, כתיבה ובניית עץ יוחסין, כמו גם חיטוט בארכיונים. הנוסטלגיה ואופנות הרטרו הן אבן שואבת עבור צעירים החותרים לייחד עצמם מסביבתם או המתגעגעים לדבר מה שמעולם לא חוו, אלא רק שמעו על אודותיו מהוריהם ומבני משפחתם המורחבת. העבר הערטילאי הופך בעקבות מעורבותם הרגשית לישות חיה ואהובה.
רכס קונלי
מקור השם
הרכס נקרא על שם פורט קונלי (Fort Connelly) מצודה של חברת מפרץ הדסון שנוסדה בשנת 1826 על ידי ג'יימס סאגלס, המושל האחרון של האי ונקובר וקולומביה הבריטית מטעם החברה הצפון מערבית. מקומו של פורט קונלי אינו ידוע היום; יש הסבורים שהיה ממוקם במוצא אגם בר, ואחרים סבורים שהיה על אי בסמוך למפרץ צייטוט. שם הרכס אומץ רשמית ב-23 באפריל 1940.
תפיסת קידושין
תפיסת קידושין הוא מושג הלכתי בדיני קידושין, המתייחס לחלות המעשה של הקידושין באשה המתקדשת.
שיטת רבי עקיבא
לפי שיטת רבי עקיבא, כפי שקיבל רבי סימאי אין קידושין תופסין בכל חייבי לאוין, שכן עונש לאו חמור בדיוק כשל כרת ואין להבדיל ביניהם, ובכולם הילדים הנולדין הם ממזרים, חוץ מאלמנה לכהן גדול. את הפסוק "כי תהיין לאיש שתי נשים", ששם נראה כי גם אשה שנישואיה באיסור - תופסין בה קידושין, הוא מסביר באלמנה שנישאה לכהן גדול שבה לימדה התורה ברמז, שתופסין בה קידושין, כנאמר בפסוק, שבה רמזה התורה כי כוהן גדול שנשא אלמנה מחלל את זרעו מקדושת הכהונה, ולא יותר - פסול ממזרות.
יוסף שפירא (מחנך)
ד"ר שפירא היה יקיר החינוך הדתי מטעם ארגון המורים הדתיים, משנת תשנ"ו. הוא זכה בפרס יו"ר הכנסת.
זיוף תעודות
''TAKE NOTICE THAT AS FROM TODAYS DATE POACHERS SHALL BE SHOT ON FIRST SIGHT AND IF PRACTICABLE QUESTIONED AFTERWARDS. BY ORDER J.R. BRAMBLE HEAD GAMEKEEPER TO HIS GRACE THE DUKE OF GUMBY 1ST NOVEMBER 1868.''
קיימים גם מקרים בהם רשויות רשמיות, או רשמיות למחצה, מזייפות מסמכים. בין היתר זייף המוסד לעלייה ב' סרטיפיקטים המאפשרים עלייה לפלשתינה בתקופת המנדט. אחד המקרים הבולטים הוא "מתת קונסטנטינוס", מסמך מזויף שנכתב כביכול על ידי קונסטנטינוס הגדול ומעניק לכנסייה את השליטה על האימפריה הרומית המערבית. במקרה מן השנים האחרונות, הציג המודיעין הצבאי האיטלקי מסמכים על סחר באורניום בין ניז'ר ועיראק שהובילו ליצירת לגיטימציה ציבורית לפלישה לעיראק ב-2003. מקרי פשיעה שלהם אחראים משטרים זוכים לעיתים ל"טיוח" המגובה במסמכים מזויפים. כך למשל זייף משטר יון אנטונסקו מסמכים העוסקים בפרעות יאשי ברומניה ב-1941.
פלבן (מחוז)
גאוגרפיה
נהר הדנובה בגבולו הצפוני של המחוז מהווה את הגבול בין בולגריה לרומניה. במערב הוא גובל במחוז וראצה, בדרום בלובץ' ובמזרח בוליקו טרנובו. המחוז, ששטחו 4.2% משטח בולגריה, הוא חלק ממישור הדנובה וחוצים אותו, מדרום לצפון, יובלי הדנובה איסקאר, ויט ואוסאם, אשר מימיהם מזוהמים ומצריכים טיהור טרום השימוש בהם. האקלים ממוזג, והטמפרטורה נעה מ 3oc -, בחודש ינואר ועד 23oc ביולי.
כלכלה
במחוז הוקמה מערכת סכרים לניצול מי נהר הדנובה בחקלאות שלחין. עיקר הגידולים הם חיטה, כרמים בהם מגדלים ענבי יין וירקות. המחוז עשיר במחצבים כגון אבן גיר וחרסית, אשר נכרים ומעובדים בתעשיות המקומיות. לאורך גדות נהר הדנובה יש שפע של עצי צפצפה וערבה.
I Love My Nails
I Love My Nails (בעברית: אני אוהבת את הציפורניים שלי) הוא סינגל שהוקלט על ידי הזמרת הישראלית נטע ברזילי. את השיר הוציאה לאור ב-6 באפריל 2022 חברת התקליטים קורב רקורדס, כסינגל שלא מתוך אלבום אולפן. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-1.2 מיליון השמעות. הוא חובר על ידי ברזילי, אבשלום אריאל, סואקי סיירן, דרה דווידסון ושון דווידסון.
השמורה האקולוגית מיסטייקן פוינט
המאובנים שבשמורה
מרבית המאובנים שנמצאו משתייכים למין של אורגניזם ימי, הנקרא רנגאומורף - יצורים ייחודיים, בעלי מבנה גוף עלעלי, המהווים קבוצה ביולוגית נפרדת, שלא ניתן לסווגה כבעלי חיים או צמחים. המאובנים העדינים נשמרו בפירוט יוצא דופן בזכות זרם של אפר וולקני.
חשיבות האתר כאתר מורשת עולמי
מבחינת הקריטריונים המסווגים את האתר כאתר מורשת עולמי, מסווג האתר על פי קריטריון 8: דוגמה לחריגות, להצגת התפתחויות בתולדות האנושות או התהליכי התהוותם של גורמים שונים בעולמנו.
אדמונד הראשון, מלך אנגליה
איומים צבאיים
במהלך שלטונו השתפר מצבם של המנזרים באנגליה, והם שבו לשגשג.
טיוס ג'ונס
קריירת תיכונים ונבחרות ארצות הברית
ג'ונס נולד בעיר ברנסוויל הסמוכה למיניאפוליס, מינסוטה. קרוי על שמו של הכדורסלן טיוס אדני, אשר הוביל את קבוצת UCLA לזכייה באליפות טורניר המכללות כשנה לפני הולדתו של ג'ונס. כבר בכיתה ח' בלט ג'ונס ככדורסלן מוכשר, כאשר נבחר לקבוצת הכדורסל של "תיכון אפל ואלי", ואף הצטיין באותה עונה עם ממוצעים של 16.8 נקודות ו-8.1 אסיסטים למשחק. באותה שנה, בגיל 13, קיבל את הצעת המלגה הראשונה שלו, מאוניברסיטת דרום קליפורניה. בשנת 2013 זכה עם קבוצתו באליפות התיכונים של מינסוטה, ובשנה העוקבת, אשר הייתה האחרונה שלו בתיכון, הפסידה הקבוצה לאחר שתי הארכות במשחק הגמר, על אף משחק מצוין של ג'ונס אשר קלע 35 נקודות. בסיום אותה עונה נבחר להשתתף במשחקי מקדונלד'ס אול-אמריקן ונייקי הופ סאמיט, וזכה בתואר שחקן התיכונים המצטיין של מינסוטה ("Minnesota Mr. Basketball").
קריירת מכללות
בשנת 2014 החל ללמוד באוניברסיטת דיוק, והצטרף לקבוצת הכדורסל שלה כחלק ממחזור שכלל גם את ג'סטיס וינסלו, גרייסון אלן וחברו הטוב ג'אליל אוקפור. לאורך עונתו היחידה בליגת המכללות רשם ממוצעים של 11.8 נקודות ו-5.6 אסיסטים למשחק, והוליך את קבוצתו לצד וינסלו, אוקפור וקווין קוק לזכייה בטורניר אליפות המכללות. במשחק גמר הטורניר מול אוניברסיטת ויסקונסין הוביל את קלעי דיוק עם 23 נקודות, ובסיום המשחק זכה בפרס "השחקן המצטיין של משחק הגמר".
פפיטה האזרחי
ביוגרפיה
נולדה בצ'רנוביץ, בוקובינה, רומניה במאי 1921 לשרה ומתתיהו פרלצויג. עלתה כנערה לארץ ישראל עם משפחתה בשנת 1934. השלימה לימודיה באוניברסיטה העברית בירושלים וקיבלה תואר מוסמך בשנת 1945. במהלך לימודיה נישאה לסופר יהודה האזרחי. לאחר מכן למדה באוניברסיטה של לונדון.
העמדה
ראו גם
}}
ריבית הפרה
ריבית הפרה היא ריבית הנגבית על יתרת הקרן בהלוואה אם הלווה לא עמד בתנאיה במהלך תקופת התשלומים, כלומר, הוא לווה בדיפולט. דיפולט הוא מונח מעולם הפיננסיים המתאר מצב שבו אדם או גוף שלווה כסף אינו עומד בתנאי ההלוואה - כלומר הוא החמיץ את מועד התשלום של הריבית או הקרן. למשל כאשר רוכש דירה אינו עומד בתשלומי המשכנתא, או כאשר תאגיד או ממשלה אינם משלמים איגרת חוב כאשר הגיע מועד הפדיון. לרוב, לווה ייחשב כדיפולטיבי, על ידי בנקים וגופים פיננסיים אחרים, לאחר תקופה של 90 יום בה לא עמד בהתחייבויותיו.
ריבית ההפרה תהיה לרוב גבוהה בשיעור ניכר מהריבית המקורית, ובכך היא משקפת את השינוי לרעה שנוצר בסיכון האשראי של הלווה.
דיפולט פיננסי
יש להבחין בין המונח "דיפולט" מהמונחים "חדלות פירעון", "היעדר נזילות" ו-"פשיטת רגל":
אשליות חיוביות
אשליות חיוביות (באנגלית: Positive Illusions) הן תפיסות ואמונות חיוביות ולא מציאותיות שיש לאנשים כלפי עצמם או כלפי האנשים הקרובים אליהם. אשליות חיוביות הן סוג של הונאה עצמית או האדרה עצמית, והן מונעות מהצורך של הפרט לשמור על הערכה עצמית חיובית ככל האפשר, או להימנע מאי-נוחות זמנית. ישנן שלושה אשליות כלליות: אפקט מעל הממוצע, הטיית תגובה אופטימית, ואשליית השליטה. המונח "אשליות חיוביות" נטבע לראשונה על ידי טיילור ובראון בשנת 1988.
דולומיט (מינרל)
דולומיט הוא מינרל נפוץ הבנוי מפחמה (קרבונט) של סידן ומגנזיום והוא גם שמו של סוג סלע המשקע (דולומיט) הבנוי בעיקר ממינרל זה. הדולומיט דומה פיזית לקלציט אך קיימים בין המינרלים כמה הבדלים
אולגה לנסקי
ביוגרפיה
בתחרות שנערכה ב-27 באפריל בתל אביב שברה לנסקי את השיא הישראלי לגילאי 22 בריצת 200 מטר, אשר הוחזק במשך 39 שנים על ידי אסתר רוט-שחמורוב, והעמידה אותו על 23.60 שניות.
חייה האישיים
לנסקי כיכבה בקליפ לשיר " אין לה אוויר" של הזמר הישראלי שי נובלמן.
סיוט ברחוב אלם (זיכיון)
סיוט ברחוב אלם 2: נקמתו של פרדי
הסרט יצא לאקרנים ב-1985 בבימויו של ג'ק שולדר. בתפקידים הראשיים מככבים מארק פאטון כג'סי וולש, קים מאיירס כליסה וובר, רוברט ראסלר כרון גריידי ורוברט אנגלונד כפרדי קרוגר.
בייתוסים
זרמים ביהדות בימי בית שני
בזמן כלשהו, קרוב למרד החשמונאים, החלו לצוץ בין יהודי ארץ ישראל מחלוקות דתיות, אשר פיצלו את העם לזרמים דתיים שונים. לפי יוסף בן מתתיהו, ישנם שלושה זרמים עיקריים: פרושים, צדוקים ואיסיים (בנוסף מוזכרת כת בשם 'הקנאים'), כאשר מספרות חז"ל אנו עדים רק לשניים הראשונים. אצל חז"ל מופיעה קבוצה נוספת אשר אינה מוכרת לנו ממקורות אחרים כקבוצה דתית נוספת, ואלו הם הבייתוסים. האחרונים והצדוקים מוחלפים תדיר בין הנוסחאות והגרסאות השונות במקורות מקבילים בספרות חז"ל.
הבדלים בין הביתוסיים לצדוקים
ייתכן ולבייתוסים הייתה גם דאגה לכלל ישראל בניגוד לצדוקים, אשר באורח החיים הדתי שלהם דאגו בעיקר לעצמם. הצדוקים חיו את חיי השעה, לעומת הבייתוסים שכנראה היו, במידת מה, בעלי חזון מסוים. ייתכן שהצדוקים בתחילת פעילותם בתקופה החשמונאית היו אידאולוגיים יותר, ועם הזמן אידאולוגיה דתית זו נשחקה עד שבסופו של דבר הם הפכו למזוהים בעיקר כאליטה אריסטוקרטית ולא כזרם דתי ופוליטי. אולי מסיבה זו, הם כמעט ולא הוזכרו אצל יוסף בן מתתיהו במאה הראשונה לספירה.
נחל קצרין
נחל קצרין מתחיל מצפון-מזרח לקצרין, סמוך לציר הנפט ולחורבת דביה, בגובה של כ-600 מטרים. אפיק הנחל עובר בין אזור התעשייה קצרין לבתי התושבים. סמוך לרחוב זוויתן בקצרין ישנו מפל באפיק הנחל. גובהו של המפל כ-10 מטרים, וזרימת המים בו מרשימה בחורף ובעיקר לאחר גשמים חזקים.
מהמפל ממשיך הנחל במהלכו דרום מערבה, ואוסף אליו את מימי ואדי דיפלה המתחיל בקצרין. אפיק הנחל מעמיק ובאזור זה מתחיל האזור הקניוני של הנחל. נחל קצרין נשפך לנחל משושים כקילומטר מצפון לשמורת נחל משושים.
איברהים טאנקו
איברהים טאנקו (באנגלית: Ibrahim Tanko, נולד ב-25 ביולי 1977 בקומאסי שבגאנה) הוא כדורגלן עבר גאנאי ששיחק בעמדות הקשר ההתקפי והחלוץ בעיקר בבורוסיה דורטמונד ובפרייבורג, וערך תשע הופעות במדי נבחרת גאנה. לאחר פרישתו הועסק טאנקו כעוזר מאמן בקבוצות שונות.
קריירת אימון
לאחר פרישתו, טאנקו שימש עוזר מאמן בפרייבורג, ואחר כך במועדון היפני אוראווה רד דיימונדס. בשנת 2011 חזר טאנקו לגרמניה ושימש עוזר מאמן בפ.צ. קלן, ולאחר מכן שימש כסקאוט עבור נבחרת גאנה במסגרת הכנותיה לאליפות אפריקה 2012. בין השנים 2013- 2015 שימש טאנקו עוזר מאמן בנבחרת קמרון.
ריאל ואיאדוליד
סגל הקבוצה
(קפטן שני)
תעתועים
תעתועים, או בשמו המלא תעתועים, הרפתקאותיו של משיח בעל כורחו, הוא ספר מאת ריצ'רד באך העוסק באופן בו אנו רואים את המציאות.
תעתועים הוא ספרו השישי של באך, אשר ראה אור בשנת 1977, שבע שנים לאחר צאת ספרו המצליח "ג'ונתן ליווינגסטון השחף".
ולנטינה ליסיצה
ביוגרפיה
ליסיצה הקליטה שישה דיסקים עבור אודיופון רקורדס. שניים מהם יחד עם בן זוגה.
נפוליאון (סרט, 2023)
ליהוק
במקביל להודעה על כוונתו של רידלי לביים סרט העוסק בקורותיו של נפוליאון, נמסר כי את דמותו של המצביא עתיד לגלם חואקין פיניקס. ב-2 במרץ 2021, נמסר כי את דמותה של אשתו עתידה לגלם ג'ודי קומר. עם זאת, ב-5 בינואר 2022, נודע על פרישתה של קומר מהפקת הסרט כתוצאה מסיבות מקצועיות, ונמסר כי אותה תחליף השחקנית ונסה קירבי. בפברואר 2022, נמסר על ליהוקו של טאהר ראחים.
אלכסנדר מקדונל
הדו-הקרב עם לה בורדונה
לה בורדונה ניצח בדו-קרב הכולל בהפרש ניכר, עם 45 ניצחונות, 13 תוצאות תיקו ו-27 הפסדים, לפי גרסה אחת, 44 ניצחונות, 14 תוצאות תיקו ו-30 הפסדים לפי האחרת. שעון השחמט טרם הומצא, ורבים מהמשחקים התארכו עד למעלה משבע שעות. כל יום פרט ליום ראשון, בשעת צהריים, החלו לשחק. במהלך המשחקים עצמם לא החליפו השניים מילים פרט להתראות שח, שכן מקדונל לא ידע צרפתית ולה בורדונה מצידו לא ידע אנגלית. קשיי התקשורת לא מנעו מלה בורדונה מללעוג ליריבו בקול כאשר נטה המשחק לטובת הצרפתי.
גם האופי של שני השחקנים היה שונה. לה בורדונה היה טיפוס פטפטן ומשולהב. כאשר עמדתו הייתה עדיפה, הוא הפך ליותר ויותר דברן וחביב, אך כאשר עמדתו התחילה להתערער הוא קילל קללות נמרצות בקול רם. מקדונל לעומתו היה קר רוח ומסוגר. בין אם ניצח או הפסיד, לא הביעו פניו כל רגש ליד שולחן השחמט, הרגל שעצבן את יריבו חם המזג.
בדו-קרב הראשון של הסדרה, חוסר ניסיונו של מקדונל בדו קרבות ברמה הגבוהה פעל נגדו, והוא הובס +5 -16 =4. הוא התאושש במהירות וזכה בדו-קרב השני +5 -4.
ספרי הראשית
ספרי הראשית (באנגלית: The Books Of Beginning) היא טרילוגיית ספרי פנטזיה, המגוללת את סיפורם של שלושה אחים: קייט, מייקל ואמה. בסדרה בעברית יצאו כל שלושת הספרים, ובאנגלית גם כן. הסדרה נכתבה בידי ג'ון סטפנס. הספר הראשון בעברית יצא בשנת 2012. הסדרה מתארת שלושה ספרים אגדיים שיצרו קבוצת קוסמים רבי עוצמה: אטלס האיזמרגד, יומן האש והחותם השחור. כל אחד מהספרים מיועד לכל אחד מהאחים, ובכל ספר מתארים כיצד הגיע הספר לידיו של נוטרו. קייט, מייקל ואמה אינם יתומים, אך הופרדו מהוריהם על ידי מכשף אפל בשם המורא בעת ועל כן הם נודדים בין בתי יתומים שונים ומחכים שהוריהם ישובו כמו שהבטיחו לפני שנים רבות.יום אחד מעבירים אותם לבית יתומים בעיירה בשם קיימבריג' פולס, שם מתחיל המסע.
החותם השחור
הספר השלישי, החותם השחור, מגולל את סיום עלילת הסדרה. הספר מתחיל מיד בסוף הספר השני, כאשר אמה נחטפת על ידי רורק הלובש את צורתו של גבריאל וקייט חוזרת מעולם המתים. כעת מתכנסים מכשפים, נציגי הגמדים והאלפים ועוד מגוון שליטים ועוזרים לכדי מועצת מלחמה בצבאו של המורא בעת. בתחילה הצבא מסתער על אחוזתו של המורא בעת ומשחרר את אמה, שם היא מוחזקת כמה ימים ונאלצת לעמוד בנסיונותיו של המורא בעת, לשעבר רייף, להעביר אותה לצידו. כשהצבא מגיע כבר כמעט מאוחר מדי, משום שהמורא בעת שולח את נשמתה של אמה למצוא את היומן. האחים בעזרת הצבע משחררים את אמה ויוצאים למסע למצוא את הספר השלישי. בוא בזמן נאלצת קייט להתמודד עם הופעות חוזרות ונשנות של רוח הטוענת שהיא רייף ולא המורא בעת, שממשיכה לפגוש אותה ומתעדכנת בדברים שהאחים עושים. האחים נלקחים יחד עם גבריאל אל יישוב של ענקים, ולאחר מכן יוצאים בלווית אחד הענקים לארמון שעיר הענקית הקדומה. משם הם שוב נפרדים- גבריאל יוצא לנסות ולמצוא את הוריהם של קייט, מייקל ואמה, ואמה יוצאת למצוא את הספר בעולם המתים. לאחר שגבריאל מוצא את ריצ'רד וקלייר, הוריהם של הילדים, הם יוצאים יחד למסע בניסיון למצוא דרך לאחד את הספרים בלא שהילדים ימותו. בסוף הספר בוחרת אמה שאלה בעזרתה היא מצליחה לשחרר את זכרונות המתים, וחוזרת אל אחיה. לאחר מכן הם ניצבים ממש אל מול צבאו של המורא בעת וגם לפני המורא בעת עצמו, בקרב הסופי שלהם.
דמויות מרכזיות
אמה ויברלי: האחות השלישית לבית ויברלי, בת 11 בספר הראשון. היחידה שלא זוכרת שום דבר מהוריה מבין האחים, מנסה תמיד לגבור על מייקל ואוהבת מאוד את שני אחיה. אוהבת פינגווינים וחברה טובה של גבריאל. היא מתוארת כדומה מאוד למייקל - רזה, בעלת שיער ערמוני כהה ועיניים כהות. הספר האחרון בספרי הראשית (החותם) הוא בבעלותה.
המורא-בעת: יצור שבעברו היה בן אדם קשה וגאה, אך כשכל משפחתו נרצחה התחיל מסע נקמות. הוא שלף את עצמו ממחזורים שונים של העולם כך שבכל פרק זמן מסוים ייוולד מורא בעת חדש. הוא רודף אחרי הספרים בניסיון להשיג את כוחם, ובגלל זה רודף גם אחרי הילדים, נוטרי הספרים. הוא כלא במשך שנים את הוריהם, ומעסיק אנשים רבים, כדון הרוזנת שליחתו. בסוף הספר השלישי כל גלגוליו מתים לבסוף.
קטת
קַטָּת (במקורות חז"ל: קטינית, קטנית, קטנתא) הוא שמה של עיר מקראית בתחום נחלת שבט זבולון, אשר המשיכה להתקיים גם בתקופת המשנה והתלמוד.
במסכת סוטה במשנה ובתוספתא נזכר חכם בשם אבא יוסי איש קטנית:.
במדרש תנחומא נזכר אתר בשם קוטנת של ציפורי.
משפט השאריות הסיני
המשפט עבור משוואות מודולריות
נניח ש- הם מספרים טבעיים זרים בזוגות (כלומר, המחלק המשותף המקסימלי של כל שניים מהם הוא 1). אז בהינתן מספרים שלמים כלשהם, (כאשר \ a_i נמצא בקבוצת השאריות מודולו \ m_i) יש למערכת המשוואות (קונגרואנציות) פתרון, ויתר על כן, כל שני פתרונות הם שקולים מודולו (כלומר, הפתרון יחיד מודולו m).
גרסה כללית של משפט השאריות הסיני
יהי \ R חוג עם יחידה (לאו דווקא קומוטטיבי). נניח שהאידיאלים הם זרים בזוגות (או "מקסימליים הדדית"), כלומר  לכל \ i\neq j. אז חוג המנה  איזומורפי, לפי ההטלה הטבעית, לסכום הישר של החוגים. בפרט, אם R קומוטטיבי והאידיאלים כולם אידיאלים מקסימליים ושונים זה מזה, אז  הוא מכפלה ישרה של שדות.
קרן הזהב
קרן הזהב (בטורקית: Haliç - "האליץ'"; ביוונית: Χρυσόν Κέρας) היא לשון ים צרה באורך של כ-8 ק"מ היוצאת ממצר הבוספורוס ומחלקת את חלקה האירופי של איסטנבול לשני חלקים. מצפון וממזרח לה משתרע רובע בייאואולו (Beyoğlu) ומדרום וממערב לה רבעי אמינאני (Eminönü) ופתיה (Fatih) וכן העיר אייפ (Eyüp). קרן הזהב מהווה מעגן טבעי ומקיפה, יחד עם הבוספורוס וים מרמרה את חלקה העתיק של העיר איסטנבול, והופכת אותו לחצי אי.
אסה-פקה סאלונן
אסה-פקה סאלונן (בפינית: Esa-Pekka Salonen; נולד ב-30 ביוני 1958 בהלסינקי) הוא מנצח ומלחין פיני.
גוארנה
המשקה
המשקאות בדרך כלל תוססים, מתוקים, עם טעם לוואי של הפרי. רוב משקאות הגוארנה מיוצרים בברזיל וחלקם מיוצאים למדינות שכנות כמו פרגוואי. המשקאות הנפוצים ביותר בברזיל הם: גוארנה אנטארקטיקה (הנפוץ ביותר), גוארנה בראהמה, וקוואטי (KUAT), השייך לחברת קוקה-קולה.
פרלוד
בתקופה הרומנטית כתבו שופן, דביסי, רחמנינוב וסקריאבין פרלודים. הפרלוד בדרך כלל לא נותן תחושת סיפוק, ותורם לציפייה לקטע הבא אחריו.
מלון גרנד בודפשט
עלילת הסרט
העלילה עוברת לשנת 1985, כאשר הסופר המזדקן נשוא האנדרטה (אותו מגלם טום וילקינסון) יושב בחדר העבודה שלו ומציג את תפיסתו לגבי הכתיבה כמבטאת אירועים מעוררי השראה בחייהם של הסופרים. הוא מציג את סיפור קורותיו במלון גרנד בודפשט, העומד להיפרש בפני הצופים, כדוגמה.
כאשר אחת מהאורחות שאהבה את גוסטב במיוחד, מאדאם סלין דזגוף-אונד-טקסיס, הידועה בקיצור כ"מאדאם ד." (טילדה סווינטון) מתה באופן מסתורי בביתה, נוסעים גוסטב וזירו הצעיר אל ביתה. באותו יום, לנוכח רוחות מלחמה המנשבות בזוברובקה, נסגרים גבולותיה והרכבת נעצרת בידי המשטרה. השוטרים עולים לקרון בו נוסעים גוסטב וזירו ובודקים את מסמכיהם. בעוד מסמכיו של גוסטב הם ללא רבב, לזירו, שהוא מהגר, אין מסמכים. גוסטב מגן בחירוף נפש על זירו, ולמזלו מזהה אותו מפקדם של השוטרים, המפקח הנקלס (אדוארד נורטון) שהתארח במלון כילד עם הוריו וזוכר את גוסטב לטובה. הוא נותן לזירו תעודה זמנית בחתימתו, והם ממשיכים בדרכם.
מועמדויות ופרסים
הסרט היה מועמד לתשעה פרסי אוסקר וזכה בארבעה:
וילי מינצנברג
וילי מינצנברג (Willi Münzenberg; 14 באוגוסט 1889 – יוני 1940) היה פעיל פוליטי קומוניסטי ותועמלן בולט.
וולטר וינצ'ל
תולדות חייו
בשנותיו האחרונות התבודד במלון בלוס אנג'לס.
סגנון
דיבורו של וינצ'ל היה מהיר ודחוף. תוכנית הרדיו שלו נפתחה באיתות מורס עצבני, שהשרה תחושה של מתיחות ודריכות (שליווה גם את קריאת הידיעות עצמן), ובמילים:
בתרבות
וינצ'ל מוזכר בשירם של רוג'רס והארט "The Lady Is a Tramp" בשורה שאומרת ה"גברת העממית" ובאה לאפיין אותה: "I follow Winchell, and read every line" ("אני עוקבת אחרי וינצ'ל וקוראת כל מילה").
בשנת 2004 נבחר להיכל התהילה של הרדיו.
היום האחרון של הדינוזאורים
התוכנית מציגה את אותם הדינוזאורים שהופיעו בתוכנית הקודמת, עם מעט הבדלים קטנים. היא עוסקת בהכחדת הקרטיקון הגדולה שחלה לפני 66 מיליון שנה ומציגה מספר דינוזאורים ברחבי העולם, כמה רגעים לפני ההתנגשות הגדולה, בהתאם לתאוריית אלווארז. קריין הסדרה הוא השחקן ביל מונדי.
סונדריו (נפה)
נפת סונדריו  (באיטלקית:  Provincia di Sondrio) היא נפה במחוז לומברדיה שבאיטליה. היא משתרעת על שטח של 3,211.9 קמ"ר, ובשנת 2013 התגוררו בה 182,480 נפש. בירתה של הנפה בעיר סונדריו.
פאולינה פאודורוף
פעילותה הפוליטית והציבורית
כפעילת אקלים, החל מהעשור השני של המאה ה-21 היא הייתה מעורבת במערכה הנרחבת להגנה על יערות הגידול הישנים האחרונים בלפלנד הפינית המזרחית, למען רעיית איילים סאמים. היא עבדה עם מגוון בעלי ברית, כולל גרינפיס, ובסופו של דבר זכתה בניצחונות היסטוריים עבור הרועים והפיקה סרט על הקרב אותו ניהלה. בעקבות פעילותה היא נבחרה לנשיאת המועצה הסאמית הפאן-נורדית, הארגון הפוליטי העליון של כל העמים הסאמיים, תפקיד אותו מילאה משנת 2006 עד 2008. במהלך נשיאותה, היא ביקרה בקהילות שבטיות סאמיות נידחות ברוסיה והביאה טענות נגד לחצי כרייה לחזית הפוליטיקה ואת התנגדות הילידים. היא גם השתתפה במחקר רב שנתי לשימוש בקרקע ותפוסה.
עבודתה הנוכחית עוסקת בכריתת יערות תעשייתית ותפקידה בקריסת המגוון הביולוגי של נהרות ומנהגי דיג. הפרקטיקה שלה עוסקת גם בתפקיד המודרניזציה ומדיניות הממשלה בהרס המודלים הקולקטיביים של קיום וטיפול באדמה העומדים בבסיס החברה הסאמי. היא פעלה לשימור רעיית איילים ביערות בצד הפיני של סאפמי וחקרה את ההשפעה של מיצוי קרקע על ידי חברות כרייה בחלק הרוסי של סאפמי. פיודורוף היא משתפת פעולה פעילה עם קואופרטיב Snowchange, במיוחד בפרויקט 'תוכנית ניהול נהר משותף', שבו היא מרכזת את פרויקט השיקום והניהול האקולוגי של נהר Njâuddam, נהר חיוני בצד הנורווגי והפיני של אזורי הסקולט הסאמי. מטרת הפרויקט היא להשתמש בפרקטיקות של טיפול קרקע סאמי ובידע מקומי ומדעי כדי להגן ולשקם את המים, אזורי השרצת הדגים ואת האדמה שמסביב לנהר. "'פינלנד התייחסה לאדמות האבות שבהן חיינו במשך מאות שנים כאל משאב הטבע שלה לניצול ולמכור חלק אחר חלק לכל שוק שצריך את זה. יערות סאמים נכרתים עבור נייר טואלט. ביליתי את חיי בתיעוד כל ההפסדים בכל הרמות, אבל עכשיו זה חיוני להתמקד במה שעדיין יש לנו ואיך לחזק אותו. כאשר כדור הארץ משתנה, בעלי החיים זקוקים למקלטים ולזמן להסתגל. העבודה שלי מציעה דרכים להגן על יערות הגידול הישנים האחרונים שנותרו ולתת לאזורים הללו זמן להחלים. המסר שלנו הוא, נא לא לקנות את האדמה שלנו, לקנות את האמנות שלנו במקום.'"פעילותה המקומית היא חלק מניסוי גדול לחדש את הקוטב הצפוני על ידי חידוש המגוון הביולוגי של בתי גידול של איילים, שעוזרים לווסת את הטמפרטורות של כדור הארץ. פיאודורוף בן מנהלת במקביל עשרות משאים ומתנים סאמים לרכישת חלקות אדמה אסטרטגיות. היא מתקשרת עם אנשי שימור ומוסדות כדי להעלות את המודעות לכריתת יערות בבתי הגידול של איילי הצפון, ודוחפת להגדיר מחדש את היערות הללו כשופכים תחת סמכות שיפוט בינלאומית, ולא לאומית. .
תאחיזה לא שוויונית
תאחיזה לא שוויונית מושפעת מגורמים רבים, ובהם ברירה טבעית, שיעור השחלוף, שיעור ההתרחשות של מוטציות, סחף גנטי, דפוסי הזוגיות (כגון מונוגמיה ופוליגמיה), מבנה האוכלוסייה (חלוקה פנימית לתת-אוכלוסיות), ותאחיזה בין גנים. לפיכך, דפוסי התאחיזה הלא שוויונית בגנום של מין מסוים הם עדות חזקה לתהליכים מתחום הגנטיקה של אוכלוסיות שמשפיעים על אוכלוסיית המין.
היווצרות והיעלמות תאחיזה לא שוויונית
מצב זה לא יישמר לאורך זמן, מאחר שישנם שחלופים המחליפים מקטעים בין הכרומוזומים ההומולוגיים של ההורה, טרם ההורשה לצאצא. החלפה כזו יכולה להפריד בין גורם המחלה לבין הסמן הגנטי בפרט מסוים, כך שהפרט הזה יישא את גורם המחלה ביחד עם אלל a במקום עם אלל A. לאורך הדורות, תישבר האסוציאציה (קשר) בין גורם המחלה לבין הסמן הגנטי, והסיכוי להופעתם יחד בקרב אותה אוכלוסייה ילך ויתקרב להופעה אקראית. ככל ששני האתרים – של הסמן הגנטי ושל גורם המחלה – מרוחקים יותר זה מזה על הכרומוזום, האסוציאציה ביניהם תישבר מהר יותר, מאחר שיתרחשו יותר שחלופים ביניהם בכל דור. הופעה של שניהם יחד באוכלוסייה, במידה מובהקת, מעידה על קרבה פיזית ביניהם, או על כך שעבר זמן מועט מאז שהתרחשה המוטציה (אך במקרה כזה, רק אחוז קטן מאוד מהפרטים באוכלוסייה יישאו את המוטציה).
ברנרד קרוסל
ברנרד הנריק קרוסל (בהולנדית: Bernhard Crusell; 15 באוקטובר 1775 – 28 ביולי 1838) היה נגן קלרינט, מלחין ומתורגמן שוודי-פיני.
ביוגרפיה
בהיותו בן שמונה, עברה המשפחה לנורמרבי (Nurmijärvi), עיירה הממוקמת 23 קילומטרים צפונית להלסינקי. העניין שלו במוזיקה המשיך והוא למד לנגן משמיעה בקלרינט של חבר. זמן קצר אחרי זה הוא החל לקבל את ההדרכה הראשונה שלו מנגן, חבר בלהקה צבאית.
מיכאל בן-נפתלי
ביוגרפיה
ב-2008 נפטר. הוא הוכר כחלל צה"ל שנפטר כתוצאה מפציעתו בשירות פעיל.
לואיז קוונדיש-בנטינק
משפחתה
ב-13 בדצמבר 1859 התחתנה לואיז עם צ'ארלס קוונדיש-בנטינק, ממנו היו לה 3 בנות:
סטיבן אדמס
אוקלהומה סיטי ת'אנדר
בעונת 2014/15 הפך אדמס לשחקן חמישייה על חשבונו של קנדריק פרקינס. חשיבותו עלתה עוד יותר בעקבות הפציעות של קווין דוראנט וראסל ווסטברוק והדבר התבטא בעליית מספר הדקות שקיבל בממוצע מ-14.8 בעונה הראשונה ל-25.3 בעונה השנייה. ב-16 בנובמבר 2014 השיג שיא קריירה כשסיים עם 6 חסימות בהפסד 65 - 69 ליוסטון רוקטס. ב-21 בינואר 2015 קבע שיא קריירה נוסף כשלקח 20 ריבאונדים בניצחון על וושינגטון וויזארדס. ב-9 בפברואר נאלץ להחמיץ 3 שבועות עקב ניתוח שעשה באצבעו.
Team DSM
היסטוריה ופעילות
הקבוצה קמה בשנת 2005 תחת השם "שימאנו–ממורי" ובסיסה היה בהולנד.
השועלים הקטנים
הפקה
הצגת הבכורה של הסרט התקיימה באולם המוזיקה רדיו סיטי, ניו יורק. לפי "הניו יורק טיימס" נכחו באירוע כ-22,163 אנשים, מה ששבר את שיאי הנוכחות בהצגת בכורה באותן שנים.
תות (עץ)
תועלות מהעץ
תת מינים אלה מתאימים לגידול כאלמנט פיסולי.
התות בישראל
בארץ ישראל ובאגן הים התיכון אוקלמו שני עצי התות. התות השחור הוותיק יותר הגיע במאה השישית לספירה ממערב אסיה לאזור ותורבת כעץ פרי. תות לבן הגיע במאה ה-12 ממרכז ומזרח סין לטובת תעשיית המשי. בישראל נפוצים בעיקר מיני התות הבאים:
רשות השידור
הקמת תאגיד השידור הישראלי ופירוק רשות השידור
בחודש מרץ 2016 הוחלט להעביר את האולפנים החדשים אל הגן הטכנולוגי של הר חוצבים בירושלים, אך לאחר מכן הועברו למודיעין בשיתוף פעולה עם ערוץ 9 ויועברו בשנים הקרובות לירושלים, זאת לאחר דרישות העירייה והממשלה. סניף הרדיו הוקם בתל אביב. ב-27 ביולי 2016 נודע כי תאגיד השידור רכש מבנה קבע באזור התעשייה גבעת שאול בירושלים.
במרץ 2017 החלו ברשות השידור בשידורים המביעים מחאה כנגד סגירת רשות השידור, ובכללם התפרצות למהדורת מבט תוך כדי שידור והצגת שקופית רקע באולפן במחאה על סגירת רשות השידור, הפרעה והפסקה בשידורי רשת ב', השמעת תשדירי רדיו המכילים הקלטות בהן אומר ראש הממשלה שבכוונתו לשקם את רשות השידור, הקרנת הסדרה "היום זה אנחנו מחר זה אתם" המציגה את מהלך סגירת רשות השידור מנקודת מבטם האישית של אנשי רשות השידור בעוד הם מסקרים מבחינה עיתונאית את התהליך, ופתיחת מהדורות מבט כשהכיתוב "היום זה אנחנו מחר זה אתם" מוצג על קיר הווידאו באולפן.
דוחות מבקר המדינה
עוד ביקר מבקר המדינה בחריפות את אופן תפקודם של הנהלת הרשות ומוסדותיה במשך שנים בנושא וכתב כי הדבר "הביא להיווצרות תרבות ארגונית פסולה שסטתה באופן ברור מדרך המלך של המינהל התקין". כך לדוגמה מאז שנת 2006 לא אויש תפקיד מנהל הטלוויזיה בעברית במכרז, והמבקר מצא ליקויים בהליכי קבלת ההחלטות בנושא. מינויים ללא מכרז נעשו גם בקרב עובדי המטה.
בני וורונין (סדרת טלוויזיה)
הכוכבים המרכזיים של הסדרה היו גאורגי דרונוב, יקטרינה וולקובה, בוריס קלוייב, סטניסלב דוז'ניקוב, אנה פרולובצבה. דוז'ניקוב נדרש להשיל 20 ק"ג ממשקלו לצורך התפקיד.
לודי (נפה)
גאוגרפיה
הנפה גובלת בנפת מילאנו בצפון. במזרח היא גובלת בנפת קרמונה. בדרום היא גובלת בנפת פיאצ'נצה. במערב היא גובלת בנפת פאביה ובסן קולומבנו אל למברו שמובלעת של נפת מילאנו.
אבסולוטיזם מוסרי
אבסולוטיזם מוסרי, מוסר אבסולוטי, או מוסר מוחלט הוא תאוריה או אמונה לפיה המוסר, או חלק ממנו, טבוע במקור על-אנושי (כמו אלוהים, אלים, הטבע, היקום) ונובע ממנו, ולפיכך אינו נקבע בהשפעת החברה, האדם או מצבים שונים. במילים פשוטות, זוהי אמונה ש"טוב" ו"רע", מוסרי ולא-מוסרי, "ראוי" ולא-ראוי, אכן קיימים במציאות, כמו חוקי הפיזיקה למשל, ולא רק במוחם של בני אדם או בעלי חיים. מוסר מסוג זה אינו מושפע מהשלכות תרבותיות, אלא באופן קונטינגנטי (למשל - אם בתרבות מסוימת מעשים מסוימים עולים כדי השפלה, ולפי המוסר האובייקטיבי אין זה מן הראוי להשפיל אדם - אז אין זה מן הראוי לבצע מעשים אלה).
מוסר מוחלט ופסיכולוגיה
בתקשורת לא אלימה מתעלמים מנימוקים אלה של מנגנון הגנה, צורך התפתחותי וצורך הישרדותי, ומנמקים את הנטייה האנושית לחלוקה לטוב ורע בפופולריות שצבר הטיעון הפילוסופי שלפיו האדם הוא רע מטבעו, בחינוך המודרני, ובשאיפה של קבוצות מסוימות בחברה לשלוט בכוח בקבוצות אחרות.
קווין מרטין
קריירה ב-NBA
מעמדו של מרטין בסקרמנטו השתפר רבות בעונת. במהלך העונה הסדירה הוא פתח לעיתים בחמישיית הקבוצה במקומו של בונזי ולס הפצוע, וקלע 10.8 נקודות ב-26.6 דקות בממוצע למשחק. בסיום עונה זו הוא השתתף לראשונה במסגרת משחקי הפלייאוף, שם הודחה קבוצתו בסיבוב הראשון לאחר הפסד 4-2 לסן אנטוניו ספרס. מרטין פרץ לתודעה במהלך אותה סדרת פלייאוף - במשחק השני בסדרה הוא החליף בחמישייה את רון ארטסט שהושעה, וכן קלע במשחק השלישי בסדרה את סל הניצחון לזכות סקרמנטו אל מול טים דאנקן, מה שלא מנע לבסוף את הדחת קבוצתו.
ישיבת חכמי לב
על הישיבה
הישיבה נפתחה בתחילת שנת הלימודים תשע"ד עם כיתה אחת במודל של "בית ספר צומח". עם תלמידים בשיעור א' (כיתה ט'), התפתחה למוסד ארבע-שנתי (ט'-י"ב), ובשנת הלימודים תשע"ט נפתחה בה כיתת מכינה.
צוות הישיבה כולל ראש ישיבה, מנהל תיכון, ר"מים, מורים מקצועיים, יועץ חינוכי, עובד סוציאלי ומדריכי פנימייה, הצוות מקבל הדרכה מקצועית ופדגוגית מאנשי מקצוע בעזרת האגודה לקידום החינוך שהישיבה בבעלותה.
קרב בלקליה
רקע
בתחילת אפריל, כוחות רוסים כבשו את איזיום, וכוחות אוקראינים הגנו בהצלחה על חרקוב בתחילת מאי. לאחר מכן, קו החזית החל לקפוא כאשר רוסיה ואוקראינה מיקדו את מאמציהן בערים סוורודונצק, ליסיצ'נסק ושאר חלקי אזור דונבאס.
במהלך יולי ואוגוסט החלו אמצעי התקשורת האוקראינית והרוסית בדיווחים על תחילת מתקפת נגד אוקראינית במחוז חרסון שבדרום אוקראינה, שהחלה ב-29 באוגוסט. המתקפה התקדמה באיטיות, כאשר הכוחות האוקראינים ספגו אבדות כבדות והתמודדו עם הִתנַגְדוּת רוסית נוקשה. עם זאת, ב-6 בספטמבר פתחו כוחות אוקראינים במתקפת נגד מפתיעה במזרח מחוז חרקוב, כאשר הקרב על בלקליה החלה ביום הראשון.
הקרב
ב-6 בספטמבר פתחו כוחות אוקראינים במתקפה לעבר בלקליה, לאחר שריכזו כוחות רבים בקרבת האזור. ביום הראשון הם השתלטו על ורביבקה, פרוור מצפון-מערב לבלקליה. כוחות רוסים שהוצבו בבלקליה פוצצו גשרים כדי להאט את ההתקדמות האוקראינית מוורביבקה, אם כי כוחות אוקראינים הקיפו את העיר במקום כדי לצור עליה. כמה כוחות אוקראיניים שהו ליד בלקליה, נלחמו בכוחות רוסים במרכז העיר בעוד קבוצה אחרת נעה צפונה לכיוון וולוחיב יאר.